સામગ્રી: જો બાઇડનના ફોટો સાથે મહિલા

આ વખતે આવા ચૂંટણીપ્રચારની કોઈને ધારણા ન હતી. સદીના સૌથી ભયંકર રોગચાળા અને અભૂતપૂર્વ સામાજિક અશાંતિ વચ્ચે આ ચૂંટણી યોજાઈ હતી. તેમનો મુકાબલો એકદમ અલગ પ્રકારના અને પરંપરાથી વિપરીત મત ધરાવતા રાષ્ટ્રપતિ સામે હતો. પરંતુ જો બાઇડન રાષ્ટ્રપતિ બનવાના ત્રીજા પ્રયાસમાં સફળ થયા છે.

બાઇડન અને તેમની ટીમે રાજકીય અવરોધોને પાર કરીને વિજય મેળવવાનો માર્ગ શોધી કાઢ્યો હતો જે ઇલેક્ટોરલ કૉલેજના આંકડા પ્રમાણે બહુ સાંકડો છે, પરંતુ ડોનાલ્ડ ટ્રમ્પને રાષ્ટ્રીયસ્તરે જે વોટ મળ્યા તેના કરતાં લાખો વોટથી આગળ છે.

ડેલાવેરના એક કાર સેલ્સમૅનના પુત્રે રાષ્ટ્રપતિની ચૂંટણી જીતી તેના માટે આ પાંચ કારણો જવાબદાર છે.

1. કોવિડ, કોવિડ, કોવિડ

ઉજવણીના મૂડમાં જો બાઇડન

બાઇડને રાષ્ટ્રપતિપદની ચૂંટણી જીતી તેના માટે કદાચ સૌથી મોટું કારણ તેમના નિયંત્રણ બહારનું હતું.

કોરોના વાઇરસ રોગચાળાએ લગભગ 2.30 લાખથી વધારે લોકોના જીવ લેવાની સાથેસાથે 2020માં અમેરિકન જીવન તથા રાજકારણને પણ બદલી નાખ્યું છે. સામાન્ય ચૂંટણીના પ્રચાર દરમિયાન ડોનાલ્ડ ટ્રમ્પે સ્વયં આ વાત સ્વીકારી હોય તેમ જણાય છે.

રાષ્ટ્રપતિ ટ્રમ્પે ગયા સપ્તાહે વિસ્કૉન્સિન ખાતે એક રેલીમાં જણાવ્યું, "ફેક ન્યૂઝની સાથે બાકી બધું કોવિડ, કોવિડ, કોવિડ, કોવિડ છે." તાજેતરના દિવસોમાં વિસ્કૉન્સિન ખાતે કોવિડના કેસ વધ્યા છે.

મીડિયાએ કોવિડ પર ધ્યાન કેન્દ્રિત કર્યું તે આ રોગચાળા વિશે લોકોની ચિંતાનું પ્રેરક હોવાના બદલે તેનું પ્રતિબિંબ હતું.

રાષ્ટ્રપતિએ કોવિડને જે રીતે હેન્ડલ કર્યું તેની ચૂંટણીમાં પ્રતિકૂળ અસર પડી હતી. ગયા મહિને પ્યૂ રિસર્ચના એક પૉલ પ્રમાણે કોવિડ રોગચાળાને નિયંત્રણમાં લેવા અંગે વિશ્વાસની વાત આવી ત્યારે ટ્રમ્પ કરતાં બાઇડન 15 ટકા આગળ હતા.

રોગચાળા અને ત્યારપછીની આર્થિક સુસ્તીએ ટ્રમ્પના વૃદ્ધિ અને સમૃદ્ધિના મનપસંદ દાવાને ફગાવી દીધા હતા. તેના કારણે અમેરિકનોના મનમાં ટ્રમ્પ વિશે જે સવાલો હતા તે પણ હાઇલાઇટ થયા.

મુખ્ય મુદ્દા પરથી વારંવાર ભટકી જવું, વિજ્ઞાનને પડકારવાની આદત, નાની મોટી નીતિઓને અવ્યવસ્થિત રીતે હાથ ધરવી, પક્ષપાતી વલણ વગેરેના કારણે ટ્રમ્પના રાષ્ટ્રપતિ તરીકેના કાર્યકાળથી લોકો ચિંતિત હતા.

ટ્રમ્પના એપ્રૂવલ રેટિંગ પર રોગચાળાએ ભારે અસર કરી હતી. ગોલપ અનુસાર ઉનાળામાં બાઇડનના ચૂંટણીપ્રચારમાં આ મુદ્દો ઉઠાવવામાં આવ્યો ત્યારે ટ્રમ્પનું રેટિંગ ઘટીને એક તબક્કે 38 ટકા થઈ ગયું હતું. 

2....\nઅગાઉની સામગ્રીનો સારાંશ નીચે મુજબ કરી શકાય છે:
લગભગ 50 વર્ષના જાહેરજીવન અને રાષ્ટ્રપતિપદ મેળવવાની જીવનભરની મહત્ત્વાકાંક્ષા બાદ જો બાઇડન આખરે વ્હાઈટ હાઉસમાં પ્રવેશ કરી રહ્યા છે.